gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6955, del 31-01-2013 (2013/885)

Convocatòria de l'Assemblea General extraordinària.
---------------------------------------------------

### Dades del document

Número de DOGV
:   6955

Data del DOGV
:   31-01-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/885


Organisme emissor
:   Caja Rural de Villar, SCOOP Crèd.

Tipus de document
:   Convocatòria

Convocatòria de l'Assemblea General extraordinària. [2013/885]  
El Consell Rector d'aquesta Caja Rural de Villar, en la sessió del dia 27 de desembre de 2012, va acordar per unanimitat convocar tots els socis d'aquesta entitat a l'Assemblea General extraordinària, per al pròxim dia 22 de febrer, a les 22.00 hores en primera convocatòria i a les 22.30 hores en segona, que tindrà lloc en la sala d'actes d'aquesta caixa rural, situada al carrer de Las Cruces, número 33, de Villar del Arzobispo, per a tractar els punts de l'ordre del dia següents:  
  
1. Renovació reglamentària dels membres del Consell Rector.  
2. Fixació de la quantia de les dietes i compensació de despeses dels membres del Consell Rector derivades de l'exercici del seu càrrec.  
3. Suggeriments i preguntes.  
4. Aprovació de l'acta de la sessió o si escau designació per unanimitat de dos socis per l'Assemblea per a aquesta aprovació.  
Nota. D'acord amb el que s'establix en els estatuts socials d'aquesta Caja Rural de Villar i en la legislació vigent, tota la documentació relativa al procés electoral i calendari, així com les paperetes per a la votació, es troben a la disposició dels socis de l'entitat, en el domicili social d'aquesta, situat a Villar del Arzobispo (València), carrer de Las Cruces, número 33. S'establix el règim de consultes següent: de dilluns a divendres de 10.00 a 12.00 hores, des de la publicació de la convocatòria de l'Assemblea i fins que es realitze. Els socis que ho sol·liciten per escrit tindran dret a rebre, de manera immediata i gratuïta, còpia de la documentació que ha de ser sotmesa a la consideració de l'Assemblea i abans de la realització d'aquesta.  
La votació per a la renovació reglamentària dels membres del Consell Rector, establida en el punt 1 de l'ordre del dia, començarà a les 22.45 hores i finalitzarà a les 23.45 hores del dia 22 de febrer, i de manera ininterrompuda, això sense perjudici que per insuficiència d'horari s'acorde per unanimitat de l'Assemblea General prorrogar-la.  
  
  
Villar del Arzobispo, 16 de gener de 2013.- El president: Roberto Alegre Martínez.
Diari Oficial de la Generalitat Valenciana


Sumari del DOGV 7002, del 12-04-2013 (2013/3228)

Notificació de la sentència dictada en el procediment ordinari número 1555/2009.
--------------------------------------------------------------------------------

### Dades del document

Número de DOGV
:   7002

Data del DOGV
:   12-04-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/3228


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el procediment ordinari número 1555/2009. [2013/3228]  
Ricardo Alonso y Gurrea, secretari del Jutjat de Primera Instància número 7 de València, faig saber que en este Jutjat a càrrec meu se seguixen actuacions d'ordinari 1555/2009-B a instàncies de José Manuel Rodas Real i Pilar Ángeles Jiménez Fernández, representats per la procuradora Eugenia Merelo Fos, contra Liris Proyectos Urbanos, SL, en les quals mitjançant la resolució del dia de hui he disposat, com ara ho faig, notificar la sentència dictada en les actuacions indicades al demandat en parador ignorat, Liris Proyectos Urbanos, SL.  
La part dispositiva de la indicada sentència és, literalment, la següent:  
«Dispositiva  
Estime la demanda formulada per Pilar Ángeles Jiménez Fernández i José Manuel Rodas Real, representats per la procuradora Eugenia Merelo Fos, contra Liris Proyectos Urbanos, SL, en situació processal de rebel·lia, i dispose:  
1. Declarar resolt el contracte de compravenda de la vivenda, en planta baixa, porta número 3, situada al carrer de la Pau, de Rafelbunyol, i plaça de garatge, subscrit per les parts amb data 19 de gener de 2007, per incompliment contractual de la mercantil demandada Liris Proyectos Urbanos, SL.  
2. Condemnar Liris Proyectos Urbanos, SL, a restituir als demandants la totalitat de les quantitats percebudes a compte del preu final de compravenda, en suma de 34.850 euros, més els interessos legals des de la interpel·lació judicial.  
3. Condemnar Liris Proyectos Urbanos, SL, al pagament de les costes processals originades en el present juí.  
Contra esta resolució es pot interposar un recurs d'apel·lació d'acord amb els articles 455 i següents de la Llei d'Enjudiciament Civil, i este recurs s'ha de preparar en el termini de cinc dies, comptadors des de la notificació.  
De conformitat amb el que establix la disposició addicional 15 de la Llei Orgànica del Poder Judicial, introduïda per la Llei Orgànica 1/2009, de 3 de novembre, per a admetre a tràmit el recurs d'apel·lació serà requisit imprescindible que, en anunciar-lo o preparar-lo, s'haja consignat en l'entitat Banesto i en el compte de depòsits i consignacions d'este Jutjat i procediment la suma de cinquanta euros (50 €), i fixar com a concepte «recurs 02 civil apel·lació».  
Esta és la sentència, jutjant en esta instància, que pronuncie, mane i firme.»  
I perquè servisca de notificació de la sentència, s'expedix la present cèdula.  
  
València, 21 de febrer de 2013.- El secretari judicial: Ricardo Alonso y Gurrea.
Diari Oficial de la Generalitat Valenciana


Sumari del DOGV 7179, del 24-12-2013 (2013/11957)

RESOLUCIÓ de 13 de setembre de 2013, del president de l'Institut Valencià d'Investigacions Agràries, per la qual s'aprova l'expedient de modificació de crèdit 004/13, sobre una generació de crèdit en els capítols I i VI del pressupost de l'IVIA per a l'exercici 2013.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7179

Data del DOGV
:   24-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11090


Data del document
:   13-09-2013

Organisme emissor
:   Institut Valencià d'Investigacions Agraries

Tipus de document
:   Resolució

RESOLUCIÓ de 13 de setembre de 2013, del president de l'Institut Valencià d'Investigacions Agràries, per la qual s'aprova l'expedient de modificació de crèdit 004/13, sobre una generació de crèdit en els capítols I i VI del pressupost de l'IVIA per a l'exercici 2013. [2013/11089]  
Vista la proposta elevada pel director de l'Institut València d'Investigacions Agràries amb data 12 de setembre de 2013.  
Atés el que disposa l'article 63 de la Llei 47/2003, de 26 de novembre, General Pressupostària, aplicable amb caràcter supletori, que atorga la competència en modificacions de crèdit als titulars dels departaments ministerials.  
En virtut del que disposen els articles 57, 61 bis i 64 del Text Refós de la Llei d'Hisenda Pública de la Generalitat Valenciana, pels quals se substitueix la fiscalització prèvia pel control financer anual en les entitats autònomes de naturalesa mercantil, industrial, financera o anàloga de la Generalitat Valenciana.  
Fent ús de les atribucions que em confereix la Llei 4/1991, de la Generalitat Valenciana, de 13 de març, de creació com a entitat autònoma de l'Institut Valencià d'Investigacions Agràries, especificades en l'article vuité del Decret 233/1991, de 9 de desembre, del Consell de la Generalitat Valenciana, pel qual s'aprova el Reglament de l'IVIA, i amb l'acord favorable del Consell Rector, resolc:  
  
Primer  
Autoritzar una generació de crèdit en les aplicacions pressupostàries i pels imports que es detallen a continuació:   
  
AplicacióImport  
05.66649.708,36 euros  
01.64.SX8652437.550.282,29 euros  
Total2.532.385,65.euros  
  
Els majors gastos es finançaran amb càrrec a les següents partides d'ingrés:  
  
PartidesImport  
43321 GV Àrea d'Educació e Investigació176.887,36 euros  
70432 O. A. Agricultura, Ramaderia i Pesca755.425,69 euros  
70781 Àrea d'Educació e Investigació481.009,48 euros  
70006 Àrea d'Agricultura, Ramaderia i Pesca298.910,00 euros  
70882 Altres àrees297.059,91 euros  
77985 Empreses privades398.093,21 euros  
73998 GV altres conselleries125.000,00 euros  
Total2.532.385,65 euros  
  
València, 13 de setembre de 2013.- El president de l'IVIA i conseller de Presidència i Agricultura, Pesca, Alimentació i Aigua: José Císcar Bolufer.
Diari Oficial de la Generalitat Valenciana


Sumari del DOGV 6988, del 21-03-2013 (2013/2662)

Notificació de proposta de resolució. Expedient sancionador número 8/13.
------------------------------------------------------------------------

### Dades del document

Número de DOGV
:   6988

Data del DOGV
:   21-03-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/2662


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de proposta de resolució. Expedient sancionador número 8/13. [2013/2662]  
D'acord amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per mitjà d'este edicte es notifica a l'interessat que a continuació s'expressa, l'extracte de la proposta de resolució.  
Perquè l'interessat puga tindre coneixement íntegre de l'acte i en quede constància, podrà comparéixer, en el termini de 10 dies des de la publicació d'este anunci en el Diari Oficial de la Comunitat Valenciana, en la seu d'esta Subdirecció General de Joc, situada al carrer Almirall, número 1, de València.  
Expedient número 8/13. Interessat expedientat: Yundeng Jiang, NIE: W6349166U, i l'últim domicili conegut és avinguda de Castilla, número 77, pis 5, porta D, de Palència. Proposta: multa de sis-cents euros (600 €) i el comís de les quantitats de diners intervingudes, per infracció tipificada com molt greu en l'article 23 apartat a de la Llei 4/1988, de 3 de juny, de la Generalitat, del Joc de la Comunitat Valenciana, i sancionada segons el que disposen els articles 27 i 28 del mateix text legal.  
  
El que es posa en coneixement de l'interessat, als efectes oportuns i previstos en l'article 135 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la finalitat que en el termini de 15 dies hàbils puga al·legar en la seua defensa, d'acord amb l'article 30 de la Llei 4/1988, de 3 de juny, de la Generalitat, del Joc de la Comunitat Valenciana.  
I perquè servisca de notificació a la persona interessada consignada anteriorment, s'expedix este edicte.  
  
València, 7 de març de 2013.- El cap del Servici de Normes, Estudis i Procediments de Joc: Constantino Carnicero Vicente.
Diari Oficial de la Generalitat Valenciana


Sumari del DOGV 6960, del 07-02-2013 (2013/528)

Notificació de la sentència dictada en el juí verbal número 427/2012.
---------------------------------------------------------------------

### Dades del document

Número de DOGV
:   6960

Data del DOGV
:   07-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/528


Organisme emissor
:   Jutjat de Primera Instància Número 18 de València

Tipus de document
:   Edicte

Notificació de la sentència dictada en el juí verbal número 427/2012. [2013/528]  
Juí verbal 000427/2012  
Demandant: Bankia, SA.  
Procurador: Rafael Francisco Alario Mont.  
Demandat: José Antonio Pardo Arranz.  
Procurador/a: -   
Edurne Zubia Zubimendi, secretària judicial del Jutjat de Primera Instància número 18 de València, fa saber:  
Que en el juí a què es fa referència al marge, s'ha dictat la resolució que, literalment, és com es diu tot seguit.  
«Sentència número 000232/2012   
València, 7 de desembre de 2012   
M.ª Cecilia Torregrosa Quesada, magistrada jutgessa del Jutjat de Primera Instància número 18 de València, he vist estes actuacions de juí verbal número 427/2012, seguides davant d'este Jutjat a instàncies de Bankia, SA, representat pel procurador Rafael Alario Mont i assistit pel lletrat José Luis Ponz Lillo, contra José Antonio Pardo Arranz, en situació processal de rebel·lia, en reclamació de 5.453,82 euros, i d'acord amb els següents:   
[?]   
Dispositiva   
Estime la demanda formulada per Bankia, SA, representada pel procurador Rafael Alario Mont, i condemne José Antonio Pardo Arranz, en situació processal de rebel·lia, una vegada ferma esta sentència, a pagar al demandant la suma de 5.453,82 euros de principal, i al pagament dels interessos convinguts o, si no hi ha conveni, els legals d'esta suma des de la interpel·lació judicial, i els condemne a més a les costes del juí. Poseu-ne en les actuacions un certificat i incloeu esta sentència en el llibre de sentències.   
  
Contra la present sentència pot interposar-se un recurs d'apel·lació d'acord amb els articles 455 i següents de la Llei d'Enjudiciament Civil, el qual s'haurà de preparar en el termini de 20 dies, comptats des de la notificació.»   
  
Atés que es desconeix el domicili o la residència actuals de la part demandada, José Antonio Pardo Arranz, s'ha acordat la fixació del present edicte en el tauler d'anuncis d'este Jutjat, a fi que valga de notificació a l'esmentat demandat.   
  
València, 7 de desembre de 2012.- La secretària judicial: Edurne Zubia Zubimendi.
Diari Oficial de la Generalitat Valenciana


Sumari del DOGV 7182, del 30-12-2013 (2013/12925)

Correcció d'errades de l'adjudicació número S/6/13 Lot 1. Subministrament d'un microscopi electrònic d'escombratge d'emissió de camp.
-------------------------------------------------------------------------------------------------------------------------------------

### Dades del document

Número de DOGV
:   7182

Data del DOGV
:   30-12-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/12439


Data del document
:   23-12-2013

Organisme emissor
:   Universitat d'Alacant

Tipus de document
:   Correcció d'errades

Correcció d'errades

 Descriptors 

:   * contracte de subministraments
    * adjudicació de contracte administratiu

Correcció d'errades de l'adjudicació número S/6/13 Lot 1. Subministrament d'un microscopi electrònic d'escombratge d'emissió de camp. [2013/12945]  
En el Diari Oficial de la Comunitat Valenciana número 7133, de 17 d'octubre de 2013, va ser publicada la Resolució de 3 d'octubre de 2013 per la qual es publicava l'adjudicació nombre S/6/13 Lot 1. Subministrament d'un microscopi electrònic d'escombratge d'emissió de camp.  
  
Detectat un error en la publicació, es procedeix a la seua correcció en els termes següents :  
On diu:  
«4. Pressupost base de licitació  
4.1. Base imposable: 400.000,00 euros. IVA: 84.000,00 euros. Import total: 484.000,00 euros»;  
Ha de dir:  
«4. Pressupost base de licitació  
4.1. Base imposable: 400.000,00 euros. IVA: 84.000,00 euros. Import total: 484.000,00 euros.  
4.2. Subministrament cofinançat en un 80 % amb càrrec als fons FEDER 2007-2013».  
  
Alacant, 23 de desembre de 2013.- El rector, p. d. f. (09.06.2012), el vicerector de Campus i Sostenibilitat: Rafael Muñoz Guillena.
Diari Oficial de la Generalitat Valenciana


Sumari del DOGV 7040, del 06-06-2013 (2013/5914)

Convocatòria de la Junta General ordinària.
-------------------------------------------

### Dades del document

Número de DOGV
:   7040

Data del DOGV
:   06-06-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/5914


Organisme emissor
:   Comunitat de Regants de Calles

Tipus de document
:   Convocatòria

Convocatòria de la Junta General ordinària. [2013/5914]  
La Junta d'aquesta comunitat de regants, en sessió celebrada el dia 31 de maig de 2013, va acordar celebrar la Junta General ordinària el dia 29 de juny de 2013 en la sala d'actes de la Casa de la Cultura, que serà a les 20.00 hores en primera convocatòria i a les 20.30 hores en segona, per a tractar l'orde del dia següent:  
1. Lectura i aprovació, si escau, de l'acta anterior.  
2. Lectura i aprovació, si escau, dels comptes de l'any 2012.  
3. Aprovació, si escau, dels repartiments per a l'any 2013.  
4. Renovació d'un vocal de la Junta.  
5. Informació de l'obra de Villanueva, cost i posada en funcionament.  
6. Precs i preguntes.  
Es prega als comuners la màxima assistència i puntualitat.  
  
Calles, 1 de juny de 2013.- El secretari: Vicente Clemente Galiano.
Diari Oficial de la Generalitat Valenciana


Sumari del DOGV 7074, del 24-07-2013 (2013/7455)

Notificació de resolució de procediment sancionador. Expedient número SGSANC/2012/11/46.
----------------------------------------------------------------------------------------

### Dades del document

Número de DOGV
:   7074

Data del DOGV
:   24-07-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/7455


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de resolució de procediment sancionador. Expedient número SGSANC/2012/11/46. [2013/7455]  
Atés que ha sigut impossible practicar en el domicili de l'interessat la notificació que s'indica a continuació, es publica en el Diari Oficial de la Comunitat Valenciana, tal com disposen els articles 59.5 i 61 de la Llei de Règim Jurídic de les Administracions Públiques i del Procediment Administratiu Comú (Llei 30/1992, 26.11.1992).  
  
  
- Expedient: SGSANC/2012/11/46.  
- Interessat: Encoval, SL.  
- Últim domicili conegut: passeig de l'Albereda, 35 bis, València.  
- Acte: resolució del secretari autonòmic d'Indústria i Energia de 25 de juny de 2013, per la qual s'imposa a Encoval, SL, una sanció com a autor d'una infracció administrativa.  
  
Perquè l'interessat puga tindre coneixement íntegre de l'acte, podrà comparéixer en el termini de 10 dies hàbils, comptats a partir de l'endemà de la publicació en el Diari Oficial de la Comunitat Valenciana, en el Servici Territorial d'Indústria de València, siti al carrer de Gregori Gea, número 27, de València ?Secció de Subministraments Energètics.  
  
Si transcorre el termini i no hi ha hagut cap compareixença, es tindrà per practicada la notificació corresponent i per iniciat el termini per a interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació, d'acord amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, o potestativament un recurs de reposició davant d'esta Conselleria d'Economia, Indústria, Turisme i Ocupació en el termini d'un mes, comptat des de l'endemà de la notificació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 10 de juliol de 2013.- La directora territorial d'Economia, Indústria, Turisme i Ocupació: Margarita Vilarrasa Balanzá.
Diari Oficial de la Generalitat Valenciana


Sumari del DOGV 7021, del 10-05-2013 (2013/4436)

Aprovació definitiva de la retaxació de càrregues de la unitat d'execució de la Bega.
-------------------------------------------------------------------------------------

### Dades del document

Número de DOGV
:   7021

Data del DOGV
:   10-05-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/4436


Data del document
:   14-02-2013

Organisme emissor
:   Ajuntament de Silla

Tipus de document
:   Anunci

Descriptors 

:   * Silla
    * administració local
    * pla d'urbanisme

Aprovació definitiva de la retaxació de càrregues de la unitat d'execució de la Bega. [2013/4436]  
La Junta de Govern Local de Silla, en la sessió ordinària de data 1 de febrer de 2013, va acordar aprovar definitivament la retaxació de càrregues de la unitat d'execució de la Bega d'aquest municipi.   
La qual cosa es fa pública als efectes del que disposa l'article 392 del Decret 67/2006, de 19 de maig, del Consell, pel qual s'estableix el Reglament d'Ordenació i Gestió Territorial i Urbanística Valenciana, en relació amb l'article 168.3 de la Llei 16/2005, de 30 de desembre, de la Generalitat, Urbanística Valenciana.   
Contra aquest acord, que és definitiu en via administrativa, es podrà interposar un dels següents recursos:  
Amb caràcter potestatiu, recurs de reposició davant del mateix òrgan que dictà la resolució en el termini d'un mes o recurs contenciós administratiu davant del Jutjat Contenciós Administratiu de València, en el termini de dos mesos. Els terminis es comptaran des de l'endemà d'aquesta publicació.  
Tot això sense perjudici de poder exercitar qualsevol altre recurs o acció que es considere pertinent.  
  
Silla, 14 de febrer de 2013.- L'alcalde: Serafín Simeón Peris.
Diari Oficial de la Generalitat Valenciana


Sumari del DOGV 7183, del 31-12-2013 (2013/12406)

Informació pública de la relació d'avals dels que es procedix a tramitar la seua devolució. Carta de pagament número 250522Z355 i 1291JV35.
-------------------------------------------------------------------------------------------------------------------------------------------

### Dades del document

Número de DOGV
:   7183

Data del DOGV
:   31-12-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/12486


Organisme emissor
:   Conselleria d'Hisenda i Administració Pública

Tipus de document
:   Anunci

Informació pública de la relació d'avals dels que es procedix a tramitar la seua devolució. Carta de pagament número 925403Q573 i 1291JV35. [2013/12171]  
Als efectes previstos en el Reglament del Joc del Bingo, el Reglament de Salons Recreatius i de Joc, el Reglament de Màquines Recreatives i d'Atzar i el Reglament de Casinos de Joc, aprovats, respectivament, pels Decrets 43/2006, 44/2007, 115/2006 i 142/2009, del Consell.  
  
I, una vegada sol·licitades les devolucions dels avals que apareixen en l'annex, es fan públics perquè en el termini de dos mesos els ens i organismes a què es fa referència en les normes relacionades, puguen exercir les facultats previstes en estes.  
  
València, 13 de desembre de 2013.- La subdirectora general de Joc: Amparo Gálvez Badenas.  
  
  
ANNEX  
  
TITULAR QUANTIA CARTA PAGAMENT  
BERJUEGOS, SL 6.010,12 210465N334  
MACRIJA, SA 180.303,63 1291JV35